IMISLab/GreekWikipedia huggingface dataset:
Λουδοβίκα Καρολίνα Ρατζιβίου

H Λουδοβίκα Καρολίνα, πολων. Ludwika Karolina Radziwiłł (27 Φεβρουαρίου 1667 - 25 Μαρτίου 1695) από τον Οίκο του Βίττελσμπαχ ήταν κόρη ευγενούς της Πολωνίας και με τους γάμους της έγινε πρώτα πριγκίπισσα του Βρανδεμβούργου και μετά εκλέκτορας του Παλατινάτου.

 Ήταν το μόνο τέκνο του Μπογκούσλαβ Ρατζιβίου, ευγενούς μεγιστάνα στην Πολωνία και της Άννας Μαρίας Ρατζιβίου, κόρης του Γιάνους Ρατζιβίου. Παντρεύτηκε πρώτα το 1681 τον Λουδοβίκο των Χοεντσόλερν (γιο του Φρειδερίκο Γουλιέλμο, εκλέκτορα του Βρανδεμβούργου), ο οποίος απεβίωσε το 1687 σε ηλικία 19 ετών. Το 1688 η Λουδοβίκα Καρολίνα έκανε δεύτερο γάμο με τον Κάρολο Γ΄ Φίλιππο των Βίττελσμπαχ, εκλέκτορα του Παλατινάτου και είχε τέκνα: Ελισάβετ Αυγούστα Σοφία 1693-1728, παντρεύτηκε τον Ιωσήφ Κάρολο των Βίττελσμπαχ, κόμη του Παλατινάτου-Ζούλτσμπαχ. Λεοπολδίνα Ελεονώρα Ιωσηφίνα 1689-1693 απεβ. 4 ετών, Μαρία Άννα 1690-1692 απεβ. 2 ετών, θνησιγενής γιος 1695. Bogusław Radziwiłł (1979) Autobiografia. Warsaw. ISBN 83-06-00033-1.
Αδόλφο Βαλένσια

Ο Αδόλφο Βαλένσια (Adolfo José Valencia Mosquera, γεννήθηκε 6 Φεβρουαρίου 1968) είναι Κολομβιανός πρώην ποδοσφαιριστής. Το παρατσούκλι του ήταν "Το τρένο" για το δυναμικό και γρήγορο στιλ παιχνιδιού του, θα μπορούσε όμως και να αφορά την καριέρα του καθώς έχει ταξιδέψει για να αγωνιστεί σε επτά διαφορετικές χώρες.

 Η πρώτη του ομάδα ήταν η κολομβιανή Ιντεπετιέντε του Σάντα Φε. Η Μπάγερν Μονάχου ήταν η επόμενη στάση του αλλά και ο πιο μεγάλος ομάδα που αγωνίστηκε. Συνέχισε την καριέρα του στην Ατλέτικο Μαδρίτης, στην Ιταλική Ρετζίνα. Στην Ελλάδα αγωνίστηκε με τα χρώματα του ΠΑΟΚ τις περιόδους 1998-1999 και 1999-2000 σε 27 αγώνες σκοράροντας 8 γκολ και αργότερα στις ΗΠΑ στους Μέτροσταρς της Νέας Υόρκης. Τελείωσε την καριέρα του στη Μαρακαΐμπο της Βενεζουέλας. 1986-1993 Independiente Santa Fe 1993-1994 Μπάγερν Μονάχου 1994-1995 Ατλέτικο Μαδρίτης 1995-1996 Independiente Santa Fe 1996-1997 America Cali 1997-1998 Ρετζίνα 1998-2000 ΠΑΟΚ 2000-2001 New York Metro Stars 2002 Independiente Santa Fe 2002 UA Maracaibo 2003-2004 Zhejiang Lucheng Ο Αδόλφο Βαλένσια ήταν μέλος της εκπληκτικής εθνικής Κολομβίας που πρόωρα ο Πελέ την είχε παρομοιάσει με την Εθνική Βραζιλίας του 1970. Συμμετείχε στα μουντιάλ του 1994 και του 1998. Στο μουντιάλ του 1994 σκόραρε εναντίον της Ρουμανίας και των ΗΠΑ.
Μουσμουλιά

Βλέπε επίσης μούσμουλο, ο καρπός της μουσμουλιάς.Η μουσμουλιά ή μεσκουλιά (επιστ. Εριοβοτρύα η ιαπωνική, Eriobotrya japonica) είναι αγγειόσπερμο, δικότυλο φυτό που ανήκει στην οικογένεια των Ροδοειδών (Rosaceae). Η μουσμουλιά είναι δέντρο αειθαλές, ιθαγενές της Κίνας και Ιαπωνίας.

 Στη Μεσόγειο εισήχθη γύρω στα τέλη του 17ου αιώνα, αλλά άρχισε να καλλιεργείται συστηματικά στα μέσα του 18ου αιώνα. Στην Ελλάδα το ενδιαφέρον για την καλλιέργειά της αναζωπυρώθηκε τα τελευταία χρόνια λόγω του ότι τα μούσμουλα εμφανίζονται στην αγορά μια περίοδο που υπάρχει πραγματικό έλλειμμα από φρέσκα φρούτα. Απαντάται με τις εξής κοινές ονομασίες: μουσμουλιά ή μεσπιλέα (Πελοπόννησος), νεσπολιά ή νοσπολιά (Κέρκυρα), δεσπολιά (Κρήτη) και μεσπιλιά (Κύπρος). Η κατάσταση της καλλιέργειας στη χώρα μας έχει ως εξής: κανονικές φυτείες 500 στρεμμάτων και περίπου 7.500 διάσπαρτα δένδρα (Λιονάκης, 2008). Θεωρείται από τα πλέον αρχαία φυτά με καταγωγή από την Ιαπωνία και την Κίνα. Σήμερα καλλιεργείται για το νόστιμο κίτρινο καρπό της το μούσμουλο, αλλά και ως καλλωπιστικό για το πλούσιο της φύλλωμα. Το ύψος του δέντρου φτάνει τα 8 μέτρα και ο κορμός του είναι σχεδόν ευθύγραμμος. Τα φύλλα του είναι μεγάλα και δερματώδη, σκληρά πράσινα στο πάνω μέρος και ελαφριά πράσινα χνουδωτά στο κάτω φτάνουν δε στο μήκος τα 25 εκατοστά. Τα άνθη της μουσμουλιάς είναι λευκοκίτρινα με ευχάριστη οσμή πικραμύγδαλου και σχηματίζουν βότρυς με πυκνό χνούδι. Ο πολλαπλασιασμός της γίνεται με σπορά και το φυτό αναπτύσσεται εύκολα, αλλά και με εμβολιασμό των συγγενικών δέντρων της κυδωνιάς και της μεσπιλιάς. Το δέντρο ανθίζει από το Σεπτέμβριο ως το Δεκέμβριο και δίνει ώριμους καρπούς από τον Απρίλιο ως το Μάιο. Η καρποφορία του δέντρου αρχίζει από τον 6ο – 7ο χρόνο της ζωής του , ενώ σε πλήρη καρποφορία είναι μετά τον 12ο χρόνο. Η μουσμουλιά είναι ανθεκτική στο ψύχος και στη ζέστη. Στην Ελλάδα η μουσμουλιά εισήχθη περί τα μέσα του 19ου αιώνα. Καλλιεργείται μαζί με άλλα δέντρα και σπάνια συστηματικά. Μεγαλύτερες καλλιέργειες έχουμε στην Κορνοφωλιά, Κορινθία, Αχαΐα, Στερεά Ελλάδα, Κέρκυρα και Κρήτη. Οι ποικιλίες που καλλιεργούνται για εμπορικούς σκοπούς παράγουν καρπούς μεγαλύτερους και με λιγότερα σπέρματα από τις αυτοφυείς. Στο λήμμα μουσμουλιά της Εγκυκλοπαίδεια Πάπυρος Larousse Britannica ( τομ.16,σελίδα 79), διακρίνεται η μεσπιλιά ως ξεχωριστό είδος (Mespilus germanica). Αναφέρονται περιπτώσεις τοξικότητας μετά απο κατανάλωση ωμών μεσπίλων.
Δρακοντίδες

Οι Δρακοντίδες είναι μία βροχή μετεώρων, η οποία είναι ορατή το βράδυ της 8ης Οκτωβρίου. Το ακτινοβόλο σημείο των συγκεκριμένων διαττόντων φαίνεται να είναι η κεφαλή του αστερισμού Δράκοντα, από όπου έχουν πάρει και το όνομά τους. Αντίθετα με άλλες βροχές διαττόντων, οι Δρακοντίδες είναι πιο πιθανό να γίνουν ορατοί νωρίς το βράδυ και όχι τα χαράματα. Τα συγκεκριμένα πεφταστέρια είναι γνωστά από το παρελθόν ότι κινούνται με πολύ αργή ταχύτητα (μόλις 18 χλμ./δευτερόλεπτο, δηλαδή το ένα τρίτο περίπου της ταχύτητας των Περσειδών). Δημιουργούνται από τον κομήτη 21P/Τζιακομπίνι-Ζίνερ.

 Στο παρελθόν οι Δρακοντίδες έχουν γίνει διάσημοι για τη δεύτερη και τρίτη εντονότερη βροχή τού 20ου αιώνα, με περίπου 10.000 διάττοντες την ώρα, το 1933 και το 1946, αν και υπάρχουν αμφιβολίες σχετικά με την ορθότητα αυτών των αναφορών. Μικρότερα ξεσπάσματα της τάξεως των εκατοντάδων διαττόντων την ώρα παρατηρήθηκαν το 1952, 1985 και 1998. Το 2005 παρακολουθήθηκε άλλο ένα ξέσπασμα, αλλά επειδή τα σωματίδια που το αποτελούσαν ήταν πολύ μικρά σε μέγεθος, περίπου 10 με 100 μm ήταν καλύτερα ορατό στα ραδιοκύματα.Το 2011 υπολογίστηκε ότι η Γη θα περάσει από μια περιοχή της τροχιάς του κομήτη με πολλή ύλη, αυξάνοντας τις πιθανότητες για μια εντυπωσιακή βροχή. Η ύλη προερχόταν από τα περάσματα του κομήτη το 1900 και το 1907, όπως και στις βροχές του 1933 και 1946, και από περάσματα του κομήτη πριν το 1900 (όταν και έγινε η πρώτη παρατήρηση του κομήτη). Έτσι είναι δυνατό να ελεγχθεί η αξιοπιστία των παρατηρήσεων του 1933 και 1946, αλλά και να δώσει στοιχεία για την τροχιά του κομήτη πριν το 1900. Για την παρατήρησή της βροχής οργανώθηκε η πρώτη αποκλειστικά ευρωπαϊκή (προηγούμενες έχουν γίνει από την NASA), αεροπορική αποστολή με δύο αεροπλάνα (γαλλικό SAFIRE και γερμανικό FALCON) τα οποία πετώντας παράλληλα πάνω από την Σκανδιναβία, θα ήταν εγγυημένα πάνω από τα σύννεφα και στην καλύτερη δυνατή θέση σε σχέση με το ακτινοβόλο σημείο. Τελικά τα μετέωρα έφτασαν τα 600 την ώρα και ήταν καλύτερα ορατά από την Ευρώπη. Αν και η βροχή ήταν έντονη, οι διάττοντες ήταν αχνοί λόγω και του παρεμβαλλομένου σεληνόφωτος που ήταν αυξημένο. Ανάμεσα στα μετέωρα ήταν και μια βολίδα που παρατηρήθηκε πάνω από την Ανδαλουσία, η οποία έφτασε σε φαινόμενο μέγεθος -10,5. Υπολογίστηκε ότι προήλθε από την καύση στην ατμόσφαιρα ενός μετεωροειδούς αρχικής μάζας περίπου 5,5 κιλών. Το μετέωρο άρχισε να καίγεται στα 105 χιλιόμετρα πάνω από την επιφάνεια μέχρι να φτάσει στα 77, όταν και είχε καεί πλήρως. Φασματική ανάλυση του μετεωροειδούς έδειξε ότι αποτελείται από χονδρίτη.Αντίθετα με τις προβλέψεις, και η βροχή του 2012 ήταν εντυπωσιακή. Τα ραντάρ κατέγραψαν μέχρι 1.000 μετέωρα την ώρα. Αυτή η αύξηση μπορεί να προκλήθηκε από σωματίδια σκόνης που είχαν παραμείνει στη τροχιά από το τελευταίο πέρασμα του μητρικού κομήτη το 1959.
Ένωση Νέων Ύψωνα

Η Ένωση Νέων Ύψωνα ήταν κυπριακή ποδοσφαιρική ομάδα από τον Ύψωνα της επαρχίας Λεμεσού, η οποία συμμετείχε για δύο περιόδους στη Δ΄ κατηγορία ποδοσφαίρου ανδρών Κύπρου. Χρώματα της ομάδας ήταν το κίτρινο και το μαύρο.

 Η Ένωση Νέων Ύψωνα ιδρύθηκε το 2005. Μέχρι το 2012 συμμετείχε στις διοργανώνεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Την περίοδο 2012 κέρδισε το πρωτάθλημα (και το κύπελλο) της ομοσπονδίας και συμμετείχε στο Πρωτάθλημα ένταξης 2012, όπου κατάφερε να εξασφαλίσει τη συμμετοχή της στη Δ΄ κατηγορία ποδοσφαίρου ανδρών Κύπρου 2012-13. Τερμάτισε στη 5η θέση, μόλις 4 βαθμούς μακριά από την 4η θέση που οδηγούσε στη Γ΄ κατηγορία. Πράγμα που δεν άργησε να συμβεί, αφού την αμέσως επόμενη περίοδο κατέκτησε το πρωτάθλημα και μαζί την άνοδο στη Γ΄ κατηγορία.Στις 14 Μαΐου του 2014 η γενική συνέλευση του σωματείου καθώς και η γενική συνέλευση του σωματείου Διγενής Ακρίτας Ύψωνα, αποφάσισαν σε ταυτόχρονες συνεδριάσεις την ενοποίηση των ποδοσφαιρικών τους τμημάτων. Η ονομασία της νέας ενοποιημένης ποδοσφαιρικής ομάδας είναι Ένωση Νέων Ύψωνα - Διγενής Ύψωνα. Ο πίνακας που ακολουθεί παρουσιάζει την πορεία της ομάδας στις διοργανώσεις της ΚΟΠ. Πρωταθλήματα Δ΄ κατηγορίας (1): 2014 Πρωτάθλημα ΠΑΑΟΚ (1): 2011-12 Κύπελλο ΠΑΑΟΚ (1): 2011-12 Τερεζόπουλος, Λουκής, επιμ. (2011). Επετειακό λεύκωμα για τα 60 χρόνια της ΠΑΑΟΚ (Μέρος Γ), σελ. 50. Αρχειοθετήθηκε από το πρωτότυπο στις 2016-04-12. https://web.archive.org/web/20160412210512/http://paaok.org/images/stories/STAVROS/HISTORY/c_part_new.pdf. Ποδόσφαιρο στην Κύπρο Προφίλ στην ιστοσελίδα της Κυπριακής Ομοσπονδίας Ποδοσφαίρου
Καταμπάν

Το Καταμπάν ( αραβικά: مملكة قتبان‎ ? Qatabanian : 𐩤𐩩𐩨𐩬, QTBN ) ήταν αρχαίο βασίλειο της Υεμένης. Η καρδιά του βρισκόταν στην κοιλάδα Baihan. Όπως και κάποια άλλα βασίλεια της Νότιας Αραβίας, απέκτησε μεγάλο πλούτο από το εμπόριο λιβανιού και μύρου, θυμιάματα που καίγονταν σε βωμούς. Η πρωτεύουσα του Καταμπάν ονομάστηκε Τίμα και βρισκόταν στην εμπορική οδό που περνούσε από τα άλλα βασίλεια του Χάντραμουτ, των Σαβαίων και των Μηναίων.

 Alessandro de Maigret. Arabia Felix, translated Rebecca Thompson. London: Stacey International, 2002. (ISBN 1-900988-07-0) Andrey Korotayev. Ancient Yemen. Oxford: Oxford University Press, 1995. (ISBN 0-19-922237-1). Andrey Korotayev. Pre-Islamic Yemen. Wiesbaden: Harrassowitz Verlag, 1996. (ISBN 3-447-03679-6). Andrey Korotayev. Socio-Political Conflict in the Qatabanian Kingdom? (A re-interpretation of the Qatabanic inscription R 3566) // Proceedings of the Seminar for Arabian Studies 27 (1997): 141–158.
Αγία Μόνη Κυθήρων

Η Αγία Μόνη είναι οικισμός των Κυθήρων. Διοικητικά υπάγεται στην τοπική κοινότητα Μητάτων, της δημοτικής ενότητας και δήμου Κυθήρων, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα Καλλικράτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Κυθήρων του νομού Πειραιώς και κατόπιν του νομού Αττικής, στο γεωγραφικό διαμέρισμα Στερεάς Ελλάδας.

 Η Αγία Μόνη είναι ημιορεινός οικισμός στο ανατολικό τμήμα των Κυθήρων, στους πρόποδες της κορυφής «Διγενής» και πάνω από τον όρμο Διακόφτι, σε μέσο σταθμικό υψόμετρο 340. Βρίσκεται νοτιοανατολικά του αεροδρομίου των Κυθήρων και, στην ουσία, ταυτίζεται με τη θέση του φερώνυμου μοναστηριού (βλ. αξιοθέατα). Απέχει περίπου 25 χλμ. ΒΑ. της Χώρας Κυθήρων. Ο οικισμός αναφέρεται από το 1889 ως Μονή Αγία (νομός Αργολίδος & Κορινθίας). Με την ίδια ονομασία πέρασε το 1899 στην επαρχία Λακωνικής και το 1909 στην επαρχία Αργολίδος & Κορινθίας. Το 1929 μετονομάστηκε σε Μονή Αγίας Μόνης και πέρασε στη δικαιοδοσία του νομού Αττικής και Βοιωτίας. Το 1943 πήρε τη σημερινή της ονομασία, Αγία Μόνη, και υπήχθη στον νομό Ατικής. Με το ΦΕΚ 185Α - 30/10/1964 αποσπάστηκε στον νομό Πειραιώς. Με το ΦΕΚ 66Α - 8/05/1972 αποσπάστηκε από τον νομό Πειραιώς και προσαρτήθηκε στον νομό Αττικής. Με το ΦΕΚ 244Α - 04/12/1997 αποσπάστηκε από την κοινότητα Μητάτων και προσαρτήθηκε στον δήμο Κυθήρων. Το Μοναστήρι της Αγίας Μόνης, σε περίοπτη θέση που αγναντεύει στο Μυρτώο Πέλαγος. Ιδρύθηκε το 1840, είναι σε ρυθμό μονόκλιτης βασιλικής και αφιερωμένο στον Χριστό Σωτήρα, γι’ αυτό και εορτάζει στις 6 Αυγούστου (αλλά και την Κυριακή των Βαΐων). Είναι βαμμένο στα χρώματα του λευκού και της ώχρας, με χαρακτηριστικό κωδωνοστάσιο από πωρόλιθο (1848, ανακαινίστηκε to 1889). Το τέμπλο του ναού είναι ξυλόγλυπτο και κατασκευάστηκε από τον Ιωάννη Αργύρη το 1841. Φιλοξενεί πιστούς για «δεκαπεντισμό», δηλαδή παραμονή και νηστεία το πρώτο 15νθήμερο του Αυγούστου Το μνημείο του Θεόδωρου Κολοκοτρώνη, 3 χλμ. βορειοδυτικά Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 Εγκυκλοπαίδεια Πάπυρος Λαρούς, εκδ. 1963 Εγκυκλοπαίδεια Δομή, εκδ. 2002-4 Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (Βαρελάς) Google Earth eetaa.gr https://www.kythera.gr/whattosee/monasteries-churches/agia-moni/
Ντέλια Βελκουλέσκου

Η Ντέλια Βελκουλέσκου (1975) είναι Ρουμάνα οικονομολόγος και στέλεχος του Διεθνούς Νομισματικού Ταμείου (ΔΝΤ). Από το καλοκαίρι του 2015 είναι αρχηγός αποστολής του ΔΝΤ στην Ελλάδα και διαδραματίζει βασικό ρόλο στις διαπραγματεύσεις της ελληνικής κυβέρνησης με τους πιστωτές της χώρας.

 Γεννήθηκε το 1975 ως Ντέλια Μοράρου, στην πόλη Σιμπίου, στην περιοχή της Τρανσυλβανίας στη Ρουμανία. Ως μαθήτρια, είχε δάσκαλο σε ιδιαίτερα μαθήματα τον (γερμανικής καταγωγής) μετέπειτα Πρόεδρο της Ρουμανίας Κλάους Γιοχάνις. Αμέσως μετά την ολοκλήρωση της δευτεροβάθμιας εκπαίδευσής της, το 1992, κέρδισε υποτροφία για σπουδές στις ΗΠΑ, στο Κολλέγιο Wilson, ενώ αργότερα αναγορεύθηκε διδάκτωρ Οικονομικών του Πανεπιστημίου Johns Hopkins. Στις ΗΠΑ γνώρισε και τον σύζυγό της, Βίκτωρα Βελκουλέσκου, καθηγητή Ογκολογίας. Εργάζεται στο ΔΝΤ από το 2002, και έχει αναλάβει την επίβλεψη προγραμμάτων στη Σλοβενία και την Κύπρο.Το 2009, συνέγραψε μελέτη για την ελληνική οικονομία σε συνεργασία με την Ισπανίδα Μαριαλούζ Μορένο Μπαντία και τον Ολλανδό Μπομπ Τράα.
Κόππερμπελτ

Η Κόππερμπελτ (αγγλικά: Copperbelt) είναι μια από τις 9 επαρχίες της Ζάμπιας. Πρωτεύουσα είναι η Ντόλα. Έχει πληθυσμό 1.581.221 κατοίκων (απογραφή 2000). Έχει έκταση 31.328 τ.χλμ.. Βρίσκεται βόρεια-κεντριά της Ζάμπιας. Η Κόππερμπελτ διαιρείται σε 10 συνοικίες: Καλουλούσι, Κίτουε, Λουάνσυα, Λουφουανιάμα, Μασαΐτι, Μπόνγκουε, Μουφουλίρα, Ντόλα, Τσιλιλαμπόμπουε και Τσινγκόλα.

 Η Κόππερμπελτ βρίσκεται βόρεια-κεντρικά της Ζάμπιας. Συνορεύει στα δυτικά με τη Βορειοδυτική Επαρχία, στα νότια με την Κεντρική Επαρχία και στα βόρεια με τη Λαϊκή Δημοκρατία του Κονγκό. Έχει συνολική έκταση 31.328 τ.χλμ.. Η Κόππερμπελτ διαιρείται σε 10 συνοικίες: Καλουλούσι (Kalulushi) Κίτουε (Kitwe) Λουάνσυα (Luanshya) Λουφουανιάμα (Lufwanyama) Μασαΐτι (Masaiti) Μπόνγκουε (Mpongwe) Μουφουλίρα (Mufulira) Ντόλα (Ndola) Τσιλιλαμπόμπουε (Chililabombwe) Τσινγκόλα (Chingola) Η μεγαλύτερη πόλη της Κόππερμπελτ είναι η Ντόλα. Άλλες σημαντικές πόλεις είναι η Κίτουε, η Τσινγκόλα, η Τσιλιλαμπόμπουε, η Καλουφούσι, η Λουάνσυα, η Λουφουανιάμα, η Μπόνγκουε και η Μουφουλίρα. Άλλοι μικρότεροι οικισμοί είναι η Ντσάνγκα και η Τσαμπίσι. Σύμφωνα με την απογραφή του 2000, η Κόππερμπελτ έχει 1.581.221 κατοίκους. Τα κυριότερα πάρκα της Κόππερμπελτ είναι τα ακόλουθα: Ναός Τσέμπε Μπερντ - Βρίσκεται δυτικά της Κίτουε και περιλαμβάνει κροκόδειλους και ελάφια και πολλά πουλιά. Ορφανοτροφείο Άγριων Ζώων της Τσιμφούνσι - Ιδρύθηκε για να ελευθερώσει αιχμάλωτους χιμπατζήδες. Copperbelt κυριολεκτικά σημαίνει Ζώνη Χαλκού. Επαρχίες της Ζάμπιας Ορυχεία στην Κόππερμπελτ [1] [2] (PDF)
434 Ουγγαρία

Η Ουγγαρία (Hungaria) είναι αστεροειδής που περιφέρεται κοντά στο εσωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,21. Ανακαλύφθηκε το 1898 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την Ουγγαρία, όπου εκείνη τη χρονιά είχε γίνει ένα αστρονομικό συνέδριο. Η Ουγγαρία έδωσε το όνομά της στην Οικογένεια αστεροειδών της Ουγγαρίας. Είναι πιθανό η Ουγγαρία να συνδέεται ως προς την καταγωγή με τον αστεροειδή 3103 Έγκερ και τους ωμπρίτες.

 Οι διαστάσεις της Ουγγαρίας εκτιμώνται σε 13 ως 30 χιλιόμετρα (από επιπροσθήσεις) ή και σε 11, ενώ η μάζα της εκτιμάται σε 1,4 τρισεκατομμύριο τόνους για μέση πυκνότητα 2 gr/cm³. Ο φασματικός τύπος της είναι E, ενώ το άλβεδό της είναι 0,428. Η Ουγγαρία περιστρέφεται γύρω από τον εαυτό της μία φορά κάθε 26 ώρες και 31 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
NGC 6604

Το NGC 6604 είναι ανοικτό σμήνος τύπου I3p, το οποίο απέχει περίπου 5.500 έτη φωτός από το Ηλιακό Σύστημα και βρίσκεται στον αστερισμό Όφι. Το ανακάλυψε ο αστρονόμος Ουίλιαμ Χέρσελ στις 15 Ιουλίου 1826.

 Δεδομένα για το NGC 6604 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 6604 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 6604 στο Wikimedia Commons
Γκρεγκ Μπάλντουιν

Ο Γκρεγκ Μπάλντουιν (αγγ. Greg Baldwin) γεννήθηκε στις 13 Σεπτεμβρίου 1960, στο Γκραντς του Νέου Μεξικού και είναι Αμερικάνος ηθοποιός. Μεγάλωσε στο Σπρινγκ του Τέξας. Τώρα κατοικεί στο Σαν Φερνάντο Βάλλεϊ, μαζί με την οικογένεια του: τη σύζυγο του, Μελίσσα Μπάλτουιν, και τα δύο παιδιά τους, Σίντνει και Κούπερ. Αποφοίτησε από το Πανεπιστήμιο του Χιούστον.

 Little Shop of Horrors - Μουσνίκ Fools - Δρ. Ζουμπρίτσκι Bullshot Crummond - Κόμης Όττο Βον Μπρούνο Brandy & Mr. Whiskers - Μπορίς, ο Αστροναύτης Μαϊμού Xiaolin Showdown - Ντάντι Μπάιλεϊ SpongeBob SquarePants - Τζακ το Τρελόψαρο Avatar: The Last Airbender - Άιρο (κατά την 3η και τελευταία σεζόν της σειράς) Star Wars: The Clone Wars - Master Tera Sinube των Τζέντι Tom Clancy's Rainbow Six: Lockdown F.E.A.R. BioShock Valkyria Chronicles II - Γκίλμπερτ Γκάσσεναρλ Γκρεγκ Μπάλντουιν στην IMDb
Ο Κίτρινος Χριστός

Ο Κίτρινος Χριστός (γαλλικά: Le Christ jaune) είναι ζωγραφικός πίνακας που δημιούργησε ο Πωλ Γκωγκέν το φθινόπωρο του 1889 στην Ποντ-Αβέν. Μαζί με τον Πράσινο Χριστό θεωρείται ένα από τα πλέον σημαίνοντα έργα του Συμβολισμού στη ζωγραφική.

 Ο Γκωγκέν επισκέφτηκε πρώτη φορά την Ποντ-Αβέν το 1886. Επέστρεψε στην κοινότητα στις αρχές του 1888 για να μείνει μέχρι τα μέσα Οκτωβρίου, οπότε και έφυγε για να συναντηθεί με τον Βίνσεντ βαν Γκογκ στην Αρλ για λίγο περισσότερο από δύο μήνες. Στις αρχές του 1889 ο Γκωγκέν γύρισε στην Ποντ-Αβέν για να μείνει εκεί μέχρι την άνοιξη του 1890. Η διαμονή του αυτή διακόπηκε μόνο για μια σύντομη επίσκεψη το καλοκαίρι του 1889 στο Παρίσι για να δει τη Διεθνή Έκθεση και για να κανονίσει την Έκθεση Βολπινί. Λίγο μετά την επιστροφή του στην Ποντ-Αβέν ξεκίνησε να εργάζεται πάνω στον Κίτρινο Χριστό. Ο Κίτρινος Χριστός δημιουργήθηκε από τον Γκωγκέν στην Ποντ-Αβέν το 1889. Είναι συμβολικό έργο που απεικονίζει τη σταύρωση του Χριστού να λαμβάνει χώρα στη Βόρεια Γαλλία του δεκάτου ενάτου αιώνα καθώς γυναίκες από τη Βρετάνη συγκεντρώνονται σε προσευχή. Συμβολικά η εγκάρδια αφοσίωση των γυναικών έχει προκαλέσει την απόκλιση του Χριστού. Ο Γκωγκέν χρησιμοποιεί σε μεγάλο βαθμό τολμηρές, έντονες γραμμές για να ορίσει τα πρόσωπά του και φυλάει τη σκίαση μόνο για τις γυναίκες. Η φθινοπωρινή παλέτα κίτρινου, κόκκινου και πράσινου στο τοπίο αντικατοπτρίζει το κυρίαρχο κίτρινο στη μορφή του Χριστού. Ο πίνακας αυτός διαθέτει μια ασυνήθιστη θεματική αντιπαράθεση καθώς πρόκειται για αφοσιωμένες χωριάτισσες που προσεύχονται, εμπεριέχει όμως παράλληλα μία αναπαράσταση της Σταύρωσης. Gauguin et le Christ jaune, Musée de Pont-Aven, (24 June - 2 October) 2000 ISBN 2-910128-21-0
Συνέλευση Νόμπελ στο Ινστιτούτο Καρολίνσκα

Η Συνέλευση Νόμπελ στο Ινστιτούτο Καρολίνσκα (σουηδικά: Nobelförsamlingen vid Karolinska Institutet) αποτελεί οργανισμό στο Ινστιτούτο Καρολίνσκα ο οποίος απονέμει το Βραβείο Νόμπελ Ιατρικής και έχει την έδρα της στο Φόρουμ Νόμπελ στις εγκαταστάσεις της πανεπιστημιούπολης του Ινστιτούτου Καρολίνσκα. Η Συνέλευση Νόμπελ αποτελείται από πενήντα καθηγητές ειδικευμένους σε ιατρικά θέματα στο Ινστιτούτο Καρολίνσκα, που διορίζονται από τη σχολή του Ινστιτούτου και είναι ιδιωτικός οργανισμός που δεν αποτελεί επίσημα μέρος του Ινστιτούτου Καρολίνσκα. Το κύριο έργο περιλαμβάνει τη συλλογή υποψηφιοτήτων και εξέτασης υποψηφίων που γίνεται από την Επιτροπή Νόμπελ στο Ινστιτούτο Καρολίνσκα, η οποία αποτελείται από πέντε μέλη. Η Επιτροπή Νόμπελ, η οποία διορίζεται από τη Συνέλευση Νόμπελ, είναι η μόνη αρμόδια για να προτείνει επιτυχόντες, ενώ η τελική απόφαση ανήκει στη Συνέλευση Νόμπελ.

 Στην πρώιμη ιστορία του βραβείου Νόμπελ Ιατρικής, το οποίο απονεμήθηκε για πρώτη φορά το 1901, οι επιτυχόντες είχαν αποφασιστεί από το σύνολο του διδακτικού προσωπικού του Ινστιτούτου Καρολίνσκα. Ο λόγος για τη δημιουργία ενός ειδικού οργάνου για τις αποφάσεις σχετικά με το βραβείο Νόμπελ ήταν το γεγονός ότι το Ινστιτούτο Καρολίνσκα είναι ένα κρατικό πανεπιστήμιο, το οποίο με τη σειρά του σημαίνει ότι υπόκειται σε διάφορους νόμους που ισχύουν σε κυβερνητικές υπηρεσίες στη Σουηδία και παρόμοιους οργανισμούς στο σουηδικό δημόσιο τομέα, όπως η ελευθερία των νομοθεσιών πληροφόρηση. Μετακινώντας την πραγματική διαδικασία λήψης αποφάσεων σε ιδιωτικό φορέα στο Ινστιτούτο Καρολίνσκα (αλλά όχι μέρος του), είναι δυνατόν να ακολουθηθούν οι κανονισμοί για το βραβείο Νόμπελ που ορίζονται από το Ίδρυμα Νόμπελ, συμπεριλαμβανομένης υης διατήρησης του απορρήτου όλων των εγγράφων και διαδικασιών για τουλάχιστον 50 χρόνια. Επίσης, η νομική δυνατότητα αμφισβήτησης των αποφάσεων π.χ. σε διοικητικά δικαστήρια έχει αφαιρεθεί. Οι άλλοι δύο φορείς απονομής Νόμπελ στη Σουηδία, η Σουηδική Βασιλική Ακαδημία των Επιστημών και η Σουηδική Ακαδημία, είναι νομικά ιδιωτικοί οργανισμοί (αν και απολαμβάνουν βασιλική προστασία) και ως εκ τούτου δε θα έπρεπε να προβούν σε ειδικές ρυθμίσεις για να είναι σε θέση να ακολουθήσουν τους κανονισμούς του Ιδρύματος Νόμπελ. Βραβείο Νόμπελ Βραβείο Νόμπελ Φυσιολογίας και Ιατρικής Επίσημος ιστότοπος
Ψηφοδέλτιο

Ψηφοδέλτιο ονομάζεται ένα φύλλο χαρτιού το οποίο χρησιμοποιείται σε ψηφοφορίες. Πάνω στο ψηφοδέλτιο αναγράφονται προεκτυπωμένα τα ονόματα των Συνδυασμών (εάν υπάρχουν) και των υποψηφίων τους. Συνήθως σημειώνονται και άλλες πληροφορίες όπως ο αριθμός σταυρών που επιτρέπεται να σημειωθεί. Τα ψηφοδέλτια κατασκευάζονται από λευκό χαρτί που χορηγεί το Δημόσιο. Τα αναγραφόμενα σε αυτά στοιχεία τυπώνονται σε μελανό (μαύρο) χρώμα.

 Ο ψηφοφόρος σημειώνει σε συγκεκριμένο χώρο του ψηφοδελτίου την προτίμησή του. Συνήθως σημειώνει ένα σταυρό σε μικρό κουτί δίπλα από το όνομα του υποψηφίου στον οποίο καταθέτει την ψήφο του. Σε άλλες περιπτώσεις σημειώνει την ψήφο του με διαφορετικό τρόπο. Για παράδειγμα, στις αμερικανικές Εκλογές ο ψηφοφόρος "μαυρίζει" με το στυλό του ένα οβάλ (αντί τετραγώνου) δίπλα από το όνομα κάθε υποψηφίου. Τέλος, σε ορισμένες περιπτώσεις το ψηφοδέλτιο είναι απλά μια λευκή κόλλα χαρτί και ο ψηφοφόρος αναγράφει ιδιόγραφα το όνομα του υποψηφίου της προτίμησής του. Στα ψηφοδέλτια των δημοψηφισμάτων αναγράφεται αρχικά η ερώτηση που οι ψηφοφόροι καλούνται αν απαντήσουν θετικά ή αρνητικά. Στη συνέχεια αναγράφονται οι επιλογές ΝΑΙ ή ΟΧΙ. Ο ψηφοφόρος σημειώνει την προτίμησή του σε μια από τις δύο επιλογές. Ανάμεσα στα ψηφοδέλτια που μοιράζονται στους ψηφοφόρους υπάρχει και μια λευκή κόλλα χαρτί, συνήθως μικρότερου μεγέθους από τα υπόλοιπα ψηφοδέλτια. Αυτή χρησιμοποιείται σε περίπτωση που ο ψηφοφόρος δεν προτιμάει κανέναν από τους υποψηφίους ή τις επιλογές της ψηφοφορίας. Χρησιμοποιείται επίσης ως διαμαρτυρία για το πολιτικό σύστημα. Επίσης ψηφοδέλτια στα οποία δεν διακρίνεται καθαρά η ψήφος ή αναγράφονται πράγματα τα οποία απαγορεύονται καλυπτόμενα από νομοθεσία (π.χ. αναγραφή ημισελήνου αντί σταυρού, αναγραφή άλλων λέξεων ή φράσεων ή άλλων ονομάτων κ.λπ). Τα λευκά ψηφοδέλτια δεν προσμετρώνται ως άκυρα, όπως επίσης δεν προσμετρώνται ως άκυρα και ψηφοδέλτια με κακώς σχεδιασμένους σταυρούς ή γραμμές που σχεδιάστηκαν καταλάθως.Αμέσως μετά την σημείωση των σταυρών στο παραβάν, τα ψηφοδέλτια ρίχνονται στην κάλπη. Τα ψηφοδέλτια επίσης μπορούν αν αναγράφουν ήδη τους σταυρούς προτίμησης και να ρίχνονται απευθείας στην κάλπη. Τέλος, μπορούν να σταλούν ταχυδρομικώς (επιστολική ψήφος), ενώ στην ηλεκτρονική ψηφοφορία τα έντυπα ψηφοδέλτια δε χρησιμεύουν σε κάτι.
Α΄ κατηγορία ποδοσφαίρου ανδρών Κύπρου 1957-58

Η Α΄ κατηγορία ποδοσφαίρου ανδρών Κύπρου 1957-58 ήταν η 21η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 3η φορά στην ιστορία της.

 Στο πρωτάθλημα της Α΄ κατηγορίας 1957-58 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν υποβιβάστηκε καμία ομάδα στη Β΄ κατηγορία. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 1956-57, στο πρωτάθλημα της περιόδου 1957-58 συμμετείχε ο πρωταθλητής της Β΄ κατηγορίας 1956-57 Απόλλων Λεμεσού. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο γκολ κατά x 100 διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία). Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Λόγω της έκρυθμης κατάστασης που επικρατούσε στην Κύπρο την περίοδο αυτή (αγώνας της ΕΟΚΑ) πέντε αγώνες ματαιώθηκαν. De Dekker, Guy (6 Ιανουαρίου 2005). «Cyprus - List of Final Tables 1931-1998». RSSSF. Αρχειοθετήθηκε από το πρωτότυπο στις 5 Αυγούστου 2015. Ανακτήθηκε στις 5 Αυγούστου 2015. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 68. ISBN 9963-8720-1-8. Στυλιανού, Πάμπος· Γεωργίου, Νεόφυτος (1988). Νέα Σαλαμίνα, 40 χρόνια πρωτοπόρας αθλητικής πορείας. Κύπρος: Νέα Σαλαμίνα Αμμοχώστου. σελ. 134. Α΄ κατηγορία ποδοσφαίρου ανδρών Κύπρου
Απεργία της Σύρου (1879)

Η Απεργία της Σύρου το 1879 ήταν η πρώτη κινητοποίηση εργατών στην ιστορία του ανεξάρτητου ελληνικού κράτους. Πραγματοποίηθηκε στις αρχές του 1879 και έληξε με την ικανοποίηση των αιτημάτων των απεργών από την εργοδοσία.

 Η Σύρος, από ιδρύσεως του ελληνικού κράτους ήταν πρωτοπόρα στην εμπορική και στη ναυτιλιακή ανάπτυξη. Κατά τη δεκαετία του 1870 διέθετε ήδη οργανωμένο ναυπηγείο στο οποίο απασχολούνταν 1.500 εργάτες, όπως και βυρσοδεψεία, με 500 εργαζόμενους. Μάλιστα στην Ερμούπολη ιδρύθηκε στην αρχή του 1879 το πρώτο εργατικό σωματείο στα χρονικά, με την επωνυμία «Αδελφικός Σύλλογος Ξυλουργών του Ναυπηγείου Σύρου». Οι οικονομικές συνθήκες της εποχής είχαν επιδεινωθεί μετά το ξέσπασμα της νομισματικής κρίσης που εξανέμισε σχεδόν ολοκληρωτικά την αξία των ήδη εξευτελιστικών ημερομισθίων με τα οποία αμείβονταν οι εργάτες του νησιού. Επιπλέον οι συνθήκες εργασίας ήταν ιδιαίτερα καταπιεστικές για αυτούς, καθώς υποχρεώνονταν να εργάζονται περισσότερο από 12 ώρες ημερησίως, ενώ υπήρχε και η λεγόμενη «αγγαρεία» της Κυριακής, βάσει της οποίας αναγκάζονταν να παρέχουν τις υπηρεσίες τους επί 2ωρο και μάλιστα αμισθί. Στις 16 Φεβρουαρίου του 1879 οι εργάτες του ναυπηγείου της Σύρου ξεκίνησαν απεργία, η οποία κράτησε επί μια εβδομάδα και τερματίσθηκε με την αποδοχή των αιτημάτων τους από τη διοίκηση της εταιρείας. Σχεδόν παράλληλα, στις 21 Φεβρουαρίου ξέσπασε απεργία και των εργατών στα βυρσοδεψεία με αιτήματα την αύξηση του μεροκάματου κατά 27%, τη μείωση των καθημερινών ωρών εργασίας και την κατάργηση της «αγγαρείας». Η κινητοποίηση οδήγησε γρήγορα σε αιματηρά επεισόδια, που άρχισαν με συγκρούσεις μεταξύ απεργών και απεργοσπαστών και κατέληξαν στο θάνατο ενός αστυνομικού, που κτυπήθηκε από πέτρα στο κεφάλι. Η σύρραξη τερματίσθηκε με την επέμβαση στρατιωτικών δυνάμεων που κλήθηκαν με παράκληση του νομάρχη απ’ την Αθήνα, αλλά η απεργία δεν διακόπηκε, έως ότου, μια εβδομάδα αργότερα, τα αιτήματα έγιναν αποδεκτά από τους εργοδότες. Κ. Κιτριτσίνης, στην εφημερίδα «Έθνος» (φύλλο της 12 Δεκεμβρίου του 1966, σελ. 8): «Η πρώτη απεργία στη Σύρο το 1879».
868 Λόβα

Η Λόβα (Lova) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,05. Ανακαλύφθηκε το 1917 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

 Η μέση διάμετρος της Λόβα εκτιμάται σε 52,48 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,052. Η Λόβα περιστρέφεται γύρω από τον εαυτό της μία φορά κάθε 41 ώρες και 20 λεπτά, μία εξαιρετικά αργή περιστροφή για αστεροειδή. Τροχιά από το JPL (Java) / Εφημερίδα
Δήμος Αργοστολίου

Ο Δήμος Αργοστολίου είναι δήμος του νομού Κεφαλονιάς. Με την εφαρμογή του προγράμματος Καλλικράτης, το 2011, είχε καταργηθεί και εντάχθηκε στον νέο Δήμο Κεφαλονιάς. Επανασυστάθηκε την 1η Σεπτεμβρίου του 2019, από τη διάσπαση του καλλικρατικού Δήμου Κεφαλονιάς, και πια αποτελείται από τις δημοτικές ενότητες Αργοστολίου, Ελειού-Πρόννων, Λειβαθούς και Ομαλών.

 Ιδρύθηκε επίσημα σαν δήμος στις 17 Δεκεμβρίου 1864 μετά την ένωση των επτανήσων με την Ελλάδα. Ονομάστηκε αρχικά Δήμος Κρανίων (Κράνης ή Κραναίας) και έμβλημα το ίδιο με το σημερινό το μυθικό ήρωα Κέφαλο με το σκύλο του Λαίλαπα. Το όνομα του δήμου προερχόταν από τον Θουκυδίδη που αναφέρει ότι στο σημερινό Αργοστόλι ήταν η αρχαία πόλη Κράνη και η περιοχή λεγόταν Κρανίων γη. Ο Δήμος περιελάμβανε την πόλη και λίγους κοντινούς οικισμούς σε αυτή. Το 1998 με τον νόμο 2539/97, γνωστός σαν Σχέδιο Καποδίστριας, ο δήμος διερευνήθηκε κι έγινε ένας από τους επτά δήμους και μία κοινότητα, στους οποίους διαιρείται διοικητικά το νησί της Κεφαλονιάς. Βρίσκεται στα δυτικά του νησιού και περιλαμβάνει την πρωτεύουσα του νομού Κεφαλονιάς, Αργοστόλι. Ο δήμος Αργοστολίου αποτελείται από 11 δημοτικά διαμερίσματα, καταλαμβάνει έκταση 151,6 τ.χλμ. (αποτελεί τον μεγαλύτερο δήμο στον νομό) και έχει συνολικό πληθυσμό 12.589 κατοίκους. Ο δήμος περιλαμβάνει τα παρακάτω δημοτικά διαμερίσματα και οικισμούς: Στον Α' γύρο των Δημοτικών Εκλογών της 26ης Μαΐου 2019, συμμετείχαν συνολικά έξι δημοτικές παρατάξεις και τα αποτελέσματα είχαν ως εξής: Στον Β' γύρο των Δημοτικών Εκλογών της 2ας Ιουνίου 2019, ο Θεόφιλος Μιχαλάτος εξελέγη δήμαρχος Αργοστολίου, με το αποτέλεσμα να έχει ως εξής: Δήμος Αργοστολίου
Κινηματογραφικά γεγονότα του 2008

Το λήμμα αυτό περιέχει τα σημαντικότερα γεγονότα που σχετίζονται με το χώρο του κινηματογράφου για το έτος 2008, στην Ελλάδα και τον κόσμο. Αναφέρεται σε σημαντικές εκδηλώσεις βραβεύσεων, διεθνή φεστιβάλ και ειδήσεις.

 Ακολουθούν οι σημαντικότερες ειδήσεις που σχετίζονται με τον Κινηματογράφο για το έτος 2008. Είναι καταγεγραμμένα ημερολογιακά και μπορεί να εμπίπτουν σε κάποια από τις ακόλουθες κατηγορίες: φεστιβάλ, απονομές βραβείων, ανακοινώσεις μελλοντικών γεγονότων, πολιτιστικά δρώμενα κ.ά. Η διαχωριστική γραμμή χωρίζει τα παρελθόντα από τα μελλοντικά γεγονότα. Ακολουθεί το ετήσιο πρόγραμμα των Διεθνών Κινηματογραφικών Φεστιβάλ ανά τον κόσμο, καθώς και των επιφανέστερων Τελετών Απονομής Κινηματογραφικών Βραβείων. Οι ημερομηνίες για μελλοντικά γεγονότα βασίζονται σε επίσημες ανακοινώσεις και ενδέχεται να αλλάξουν εφόσον το αποφασίσει η διοργανώτρια αρχή. Ιστότοπος με πληροφορίες για τα διεθνή φεστιβάλ. Ιστοσελίδα του IMDb με το πρόγραμμα όλων των φεστιβάλ για το 2008. MTV Movie Awards Palm Springs International Film Festival Screamin' Athens Horror Festival Slamdance Film Festival Sundance Film Festival Αρχειοθετήθηκε 2011-07-27 στο Wayback Machine. Venice International Film Festival
Capital Music

Η Capital Music είναι ελληνική δισκογραφική εταιρία που ιδρύθηκε από τον Υποχθόνιο (κατά κόσμον Τάσο Καρακώστα) και τον Skive (κατά κόσμον Χρήστο Τρυψιάνη) το 2010 στη Θεσσαλονίκη, ανήκει στην Panik Entertainment Group και έχει έδρα τη Γλυφάδα.

 Yung Light (2012-σήμερα) FY (2017-σήμερα) Lil Barty (2018-σήμερα) Thug Slime (2020-σήμερα) Scar (2021-σήμερα) Alitiz (2021-σήμερα) Trannos (2022-σήμερα) Jitano (2022-σήμερα) GSA (2022-σήμερα) Mel (2022-σήμερα) Gio Melody (2022-σήμερα) $ulee (2022-σήμερα) Kimi (2022-σήμερα) Block 93 (2023-σήμερα) Sp93 (2023-σήμερα) Tanto (2023-σήμερα) Yanek (2023-σήμερα) Risla (2023-σήμερα) Pitbull (2023-σήμερα) Sapo (2023-σήμερα) NNP (2023-σήμερα) Risk (2023-σήμερα) Myto (2023-σήμερα) NTS (2023-σήμερα) ST4 (2023-σήμερα) Levi X (2023-σήμερα) Billy Sio (2010-2013) Αποχώρησε Salahat (2013-2015) Αποχώρησε Miro (2013-2015) Αποχώρησε 3D (2010-2016) Αποχώρησε Υποχθόνιος (2010-2020) Αποχώρησε Εφτάψυχος (2012-2020) Αποχώρησε Mad Clip (2017-2021) Απεβίωσε Skive (2010-σήμερα) $ulee (2022-σήμερα) Destiny (2022-σήμερα) Tr4cer (2023-σήμερα) Mi368 (2023-σήμερα) DJ Silence (2015-2019) Αποχώρησε Ortiz (2017-2020) Αποχώρησε DJ Fokas (2012) Αποχώρησε DJ the Boy (2015-2017) Αποχώρησε Billy Sio - High Όσο Δεν Πάει (2011) Υποχθόνιος - Βρέχει Φράγκα (2012) Υποχθόνιος & Skive - Τριλογία (2013) Yung Light - Nero Greco (2015) Mad Clip - O Amerikanos LP (2017) Yung Light - Primo (2017) Lil Barty & Ortiz - 1 to 6 (2018) FY - Lingo (2018) Mad Clip - Super Trapper (2019) Lil Barty - EP (2019) Fade & Ortiz - Fade EP (2019) FY - Superstar (2020) FY & Lil Barty - Trapnest 2015 (2020) Mad Clip - Super Trapper II (2020) Yung Light & Hawk - Supernova (2020) Thug Slime - Crime Pays (2020) Fade - DDT (2020) Yung Light - Immortale (2021) Yung Light - Immortale (Deluxe Edition) (2021) Lil Barty - Love Scarz (2021) Thug Slime - Green Goblin (2022) Scar & Thug Slime - Goons (2022) Mad Clip - Money and Drugs Can’t Live In Poverty (2022) Trannos - Bad Boy (Summer Hits) (2022) Yung Light - Romeo (2022) Mad Clip - Money and Drugs Can’t Live In Poverty (Deluxe Edition) (2022) Gio Melody & Skive - Trapbnb (2022) Norm & Mel & Ave - Starlight (2022) Thug Slime - Only 4 The Slimes (2022) Mel - No Features (2022) Alitiz - Ghetto Famous (2022) $ulee - S.M.G. (2023) $ulee & BabyJ - Gla Mafia (2023) Block 93 & Sp93 & Tanto - Blocko Gango (2023) Block 93 & Yanek & Sp93 - Invicta (2023) Capital Music στο YouTube Capital Music στο Discogs Capital Music στο Instagram Capital Music στο Facebook Capital Music στο TikTok
Οκλαχόμα Σίτι Θάντερ

Οι Οκλαχόμα Σίτι Θάντερ (αγγλικά: Oklahoma City Thunder) είναι αμερικανική επαγγελματική ομάδα καλαθοσφαίρισης με έδρα το Οκλαχόμα Σίτι στην πολιτεία των ΗΠΑ, Οκλαχόμα. Συμμετέχουν στην Δυτική Περιφέρεια του NBA, στην κατηγορία Northwest. Αγωνίζονται στο γήπεδο Chesapeake Energy Arena, χωρητικότητας 18.203 θεατών. Η ομάδα ιδρύθηκε ως Σιάτλ Σούπερσονικς (Seattle Supersonics) το 1967 στο Σιάτλ της πολιτείας του Ουάσινγκτον όπου και αγωνίστηκε για 41 χρόνια. Ως Σιάτλ Σούπερσονικς προκρίθηκαν στα πλέι-οφ του ΝΒΑ 22 φορές κερδίζοντας 6 φορές τον τίτλο της κατηγορίας τους και ένα πρωτάθλημα ΝΒΑ το 1979. Το 2008 η ομάδα άλλαξε ιδιοκτησία και λόγω διαφωνίας του νέου ιδιοκτήτη με τον δήμο της πόλης μετακόμισε στην Οκλαχόμα Σίτι όπου μετονομάστηκε σε Οκλαχόμα Σίτι Θάντερ. Στο Οκλαχόμα Σίτι, οι Θάντερ προκρίθηκαν στα πλέι-οφ για πρώτη φορά την περίοδο 2009–10 όπου αποκλείστηκαν στο πρώτο γύρο από τους Λος Άντζελες Λέικερς. Την περίοδο 2010–11 κέρδισαν τον τίτλο κατηγορίας αλλά αποκλείστηκαν στα τελικά της δυτικής περιφέρειας του ΝΒΑ από τους μετέπειτα πρωταθλητές Ντάλας Μάβερικς. Την περίοδο 2011–12 προκρίθηκαν στα τελικά του ΝΒΑ αποκλείοντας στη σειρά τους πρωταθλητές της προηγούμενης χρονιάς Ντάλας Μάβερικς, τους Λος Άντζελες Λέικερς και τους Σαν Αντόνιο Σπερς.

 Ακολουθούν οι ονομασίες της ομάδας μέσα στο χρόνο: Σιάτλ Σούπερσονικς (1967–2008) Οκλαχόμα Σίτι Θάντερ (2008–σήμερα) Τα παραδοσιακά χρώματα των Σιάτλ Σούπερσονικς ήταν το πράσινο, το κίτρινο και το λευκό. Η αμφίεση των εντός έδρας αγώνων ήταν λευκή, ενώ η εκτός έδρας πράσινη. Έπειτα από τη μετεγκατάσταση και μετονομασία της ομάδας σε Οκλαχόμα Σίτι Θάντερ, στις 8 Νοεμβρίου του 2012 έγινε η παρουσίαση των νέων χρωμάτων, όπου το πράσινο έδωσε τη θέση του στο μπλε και το κόκκινο, με το πρώτο να χρησιμοποιείται στην εκτός έδρας αμφίεση, ενώ η εντός έδρας παρέμεινε λευκή, σε συνδιασμό με τα νέα στοιχεία της ομάδας. Το λογότυπο της ομάδας έχει εξελιχθεί με το πέρασμα του χρόνου. Το πρώτο λογότυπο της ομάδας παρουσιάστηκε με την ίδρυσή της το 1967. Κύριο στοιχείο του λογότυπου των Σίατλ Σούπερσονικς αποτελούσε μία μπάλα καλαθοσφαίρισης σε διάφορες εκδοχές. Η παρουσίαση του πρώτου λογότυπου ως Οκλαχόμα Σίτι Θάντερ έγινε στις 3 Σεπτεμβρίου 2008. Σύμφωνα με τον ιδιοκτήτη Κλέι Μπένετ, το λογότυπο της ομάδας πήρε πολλά από τα στοιχεία του από άλλες αθλητικές ομάδες της Οκλαχόμα, όπως το Πανεπιστήμιο των Οκλαχόμα Σούνερς (University of Oklahoma Sooners) και το Πολιτειακό Πανεπιστήμιο των Οκλαχόμα Κάουμποϊς (Oklahoma State University Cowboys). Το ενιαίο σχέδιο παρουσιάστηκε στις 29 Σεπτεμβρίου, 2008. Εξέλιξη του λογότυπου Ως Σιάτλ ΣούπερσονικςSeattle Center Coliseum (1967–1978) The Kingdome (1978–1985) Seattle Center Coliseum (1985–1994) Tacoma Dome (1994–1995) KeyArena (πρώην Seattle Center Coliseum) (1995–2008)Ως Οκλαχόμα Σίτι ΘάντερPaycom Center (πρώην Ford Center, πρώην Oklahoma City Arena, πρώην Chesapeake Energy Arena) (2008–σήμερα) 1 (1979) 4 (1978, 1979, 1996, 2012) 11 (1979, 1994, 1996, 1997, 1998, 2005, 2011, 2012, 2013, 2014, 2016) 7 (1, 10, 19, 24, 32, 43, Μικρόφωνο) Τελευταία ενημέρωση: 1 Δεκεμβρίου 2012‎‎‎. Επίσημος ιστότοπος
Χρυσωρυχείο Ζοντ

Το χρυσωρυχείο Ζοντ (αζερικά: Zod qızıl yatağı‎; γνωστό στην Αρμενία ως χρυσωρυχείο Σοτκ, αρμενικά: Սոթքի ոսկու հանքավայր‎) είναι το μεγαλύτερο ορυχείο στο Αζερμπαϊτζάν και την Αρμενία όσον αφορά τα κοιτάσματα καθαρού χρυσού. Βρίσκεται κοντά στο Σοτκ (πρώην Ζοντ), της επαρχίας Gegharkunik της Αρμενίας και στο παρακείμενο τμήμα της περιοχής Kalbajar του Αζερμπαϊτζάν. Τα καθαρά αποθέματα χρυσού στο ορυχείο υπολογίζονται συνολικά σε περισσότερους από 120 τόνους. Η ελάχιστη κερδοφόρα περιεκτικότητα πολύτιμου μετάλλου στο μετάλλευμα είναι ίση με 0,8 g ανά τόνο.

 Το ορυχείο ανακαλύφθηκε το 1951 και βρίσκεται σε λειτουργία από το 1976. Το 1993, κατά τη διάρκεια τηςπρώτης σύγκρουσης του Ναγκόρνο-Καραμπάχ, η περιοχή Kalbajar του Αζερμπαϊτζάν (συμπεριλαμβανομένου του τμήματος του ορυχείου από την πλευρά του Αζερμπαϊτζάν) πέρασε υπό τον πλήρη έλεγχο της Αρμενίας και παρέμεινε εκεί έως τον Νοέμβριο του 2020. Το 2007, η Αρμενία παραχώρησε από την πλευρά της στη ρωσική εταιρεία GeoProMining το δικαίωμα εκμετάλλευσης του ορυχείου. 320.500 τόνοι μεταλλεύματος χρυσού εξορύχθηκαν κατά το έτος 2009, 490.000 τόνοι κατά το 2010 και 880.000 τόνοι κατά το 2011. Στο ορυχείο προσλήφθηκε προσωπικό που υπολογίζεται ανάμεσα στα 350 και τα 400 άτομα. Το μετάλλευμα περνά από επεξεργασία στο εργοστάσιο εξόρυξης χρυσού Ararat, στο οποίο μεταφέρεται σιδηροδρομικώς. Όταν ξεκίνησε η σύγκρουση στο Ναγκόρνο-Καραμπάχ στις στις 27 Σεπτεμβρίου του 2020, η εταιρεία GeoProMining ανέστειλε προσωρινά τη λειτουργία του ορυχείου. Στις 25 Νοεμβρίου του 2020, μονάδες των ενόπλων δυνάμεων του Αζερμπαϊτζάν, σύμφωνα με τη δήλωση που υπέγραψαν ο πρόεδρος του Αζερμπαϊτζάν, ο πρωθυπουργός της Αρμενίας και ο πρόεδρος της Ρωσίας μετά τη σύγκρουση, εισήλθαν στην περιοχή Kalbajar, η οποία είχε στο μεταξύ εκκενωθεί από τα στρατεύματα της Αρμενίας. Διάφορες εργασίες υποδομής καθώς και αποναρκοθέτηση πραγματοποιήθηκαν καθώς οι μονάδες του Αζερμπαϊτζάν προχωρούσαν. Την επόμενη μέρα, ο Hakob Avetyan, ο επικεφαλής της αρμενικής κοινότητας Geghamasar, που βρίσκεται στα σύνορα με το Αζερμπαϊτζάν, ανέφερε ότι ο στρατός του Αζερμπαϊτζάν είχε εισέλθει στο ορυχείο. Σύμφωνα με τον ίδιο, οι Αζέροι είχαν φτάσει χωρίς να πυροβολούν και ζήτησαν την αποδέσμευση του εδάφους, ενώ ακολούθησαν διαπραγματεύσεις. Οι υπάλληλοι του ορυχείου άρχισαν να εγκαταλείπουν την περιοχή, αν και δεν έχαν προηγηθεί απειλές, σύμφωνα με τον Avetyan. Το απόγευμα εκείνης της ημέρας, ανακοινώθηκε ότι εκπρόσωποι της Αρμενίας, της Ρωσίας και του Αζερμπαϊτζάν είχαν αρχίσει να πραγματοποιούν εργασίες οριοθέτησης με τη χρήση τεχνολογίας GPS με στόχο να προσδιορίσουν την ακριβή θέση των κρατικών συνόρων. Τα στρατεύματα του Αζερμπαϊτζάν έθεσαν τρεις στρατιωτικές θέσεις στην πλευρά του ορυχείου του Αζερμπαϊτζάν. Στις 27 Νοεμβρίου, μετά από μακρές διαπραγματεύσεις μεταξύ του στρατού του Αζερμπαϊτζάν και των εκπροσώπων της εταιρείας GeoProMining, οι υπάλληλοι της εταιρείας εγκατέλειψαν το τμήμα του ορυχείου που βρίσκεται από την πλευρά του Αζερμπαϊτζάν.
Ερτουγρούλ Οσμάν

Ο Οσμάν Ερτουγρούλ (Ertuğrul Osman Osmanoğlu, 18 Αυγούστου 1912 – 23 Σεπτεμβρίου 2009) ήταν πρώην πρίγκιπας της Οθωμανικής Αυτοκρατορίας και εγγονός του Αμπντούλ Χαμίτ Β΄. Ο πλήρης τίτλος του ήταν Devletli Necabetli Ertuğrul Osman Efendi Hazretleri και ο 43ος στην αυτοκρατορική διαδοχή στη δυναστεία των Οσμάν, η οποία κυβέρνησε από το 1281 ως το 1922. Έπειτα από την κατάργηση της μοναρχίας το 1923, η Τουρκία έγινε δημοκρατία. Ο τελευταίος εναπομείνας διεκδικητής του θρόνου, θεωρούνταν στην Τουρκία ως ο "τελευταίος Οθωμανός".

 Γεννήθηκε στο Ανάκτορο Γιλντίζ (Yıldız Sarayı) στην Κωνσταντινούπολη ή στο Νισάντασι του Πέρα (σημερινό Μπέιογλου). Ήταν ο νεότερος γιος του πρίγκιπα (σεχζαντέ) Μεχμέτ Μπουρχανεντίν Εφέντι(Şehzade Mehmed Burhaneddin Efendi, 1885 - 15 Ιουνίου 1949), βασιλέα της Αλβανίας το 1914. Το 1924 έμαθε, ενώ ο ίδιος σπούδαζε στη Βιέννη, ότι όλα τα μέλη της οικογένειας του σουλτάνου επρόκειτο να σταλούν στην εξορία. Δεν επέστρεψε στην Τουρκία παρά μόνο τη δεκαετία του 1990, οπότε και του δόθηκε η τουρκική υπηκοότητα. Από το 1933 έζησε στη Νέα Υόρκη. Έγινε ο 45ος αρχηγός της Αυτοκρατορικής Δυναστείας των Οσμάν το 1994. Έζησε στη Νέα Υόρκη σε ένα λιτό διαμέρισμα με δύο υπνοδωμάτια.Μιλούσε τουρκικά, αγγλικά, γερμανικά και γαλλικά με ευφράδεια, ενώ καταλάβαινε και ισπανικά, όπως επίσης και ιταλικά. Ο Ερτουγρούλ Οσμάν Ε΄ απεβίωσε στην Κωνσταντινούπολη σε ηλικία 97 ετών στις 23 Σεπτεμβρίου του 2009. Σύμφωνα με το υπουργείο πολιτισμού της Τουρκίας ο θάνατός του επήλθε από νεφρική ανεπάρκεια. Ο Οσμάν νοσηλευόταν επί μία εβδομάδα σε νοσοκομείο λίγο πριν το θάνατό του. Παντρεύτηκε δύο φορές, πρώτα στη Νέα Υόρκη, στις 20 Ιανουαρίου του 1947 με την Γκούλντα ("Gulda Twerskoy Hanım Efendi" , 20 Μαρτίου 1915 - 16 Σεπτεμβρίου 1985), χωρίς να αποκτήσει παιδιά. Η δεύτερη σύζυγός του, την οποία παντρεύτηκε στη Νέα Υόρκη στις 27 Σεπτεμβρίου 1991, ήταν η Ζεϊνέπ (Zeynep Tarzi Hanım Efendi, γενν. στις 16 Δεκεμβρίου 1940), ανεψιά του πρώην βασιλιά του Αφγανιστάν, Αμανουλάχ Χαν. Ο τελευταίος γάμος διήρκεσε ως το θάνατό του, το 2009. άρθρο στους New York Times Γενεαλογικό δένδρο Αρχειοθετήθηκε 2008-03-15 στο Wayback Machine. άρθρο για τον Οσμάν στην τουρκική εφημερίδα Zaman Gazetesi
Βασίλ Γκαρβανλιέφ

Ο Βασίλ Γκαρβανλιέφ (σλαβομακεδόνικα: Васил Гарванлиев; γ. 2 Νοεμβρίου 1984 στη Στρώμνιτσα), κυρίως γνωστός σαν Vasil, είναι Βορειομακεδόνας τραγουδιστής. Επρόκειτο να εκπροσωπήσει τη Βόρεια Μακεδονία στον Διαγωνισμό Τραγουδιού της Eurovision 2020 στο Ρότερνταμ πριν ο διαγωνισμός αναβληθεί λόγω της πανδημίας COVID-19.Ωστόσο, ο καλλιτέχνης επαναεπιλέχθηκε για την εκπροσώπηση της χώρας του στο διαγωνισμό του 2021 με το τραγούδι "Here I Stand", το οποίο δεν κατάφερε να προκριθεί στον μεγάλο τελικό..

 Ο Γκαρβανλιέφ ήταν στα φωνητικά για τη συμμετοχή της Βόρειας Μακεδονίας στον διαγωνισμό του 2019 και το τραγούδι "Proud" (το οποίο ερμήνευσε η Ταμάρα Τοντέβσκα) το 2019. Στις 15 Ιανουαρίου 2020, ανακοινώθηκε ότι είχε επιλεχθεί ο ίδιος εσωτερικά από το βορειομακεδονικό τηλεοπτικό φορέα MRT για να εκπροσωπήσει τη χώρα στον διαγωνισμό του 2020 στο Ρότερνταμ. Ωστόσο, ο διαγωνισμός αναβλήθηκε λόγω της πανδημίας κορονοϊού. Το "Here I Stand" είναι ένα τραγούδι του τραγουδιστή Βασίλ Γκαρβανλιέφ. Το τραγούδι εκπροσώπησε τη Βόρεια Μακεδονία στον Διαγωνισμό Τραγουδιού της Eurovision 2021 στο Ρότερνταμ της Ολλανδίας, αφού επιλέχθηκε εσωτερικά από την Εθνική Ραδιοτηλεόραση της Βόρειας Μακεδονίας (MRT). Το τραγούδι οργανώθηκε και δημιουργήθηκε από τον Γκαρβανλιέφ μαζί με τους μουσικούς της Βόρειας Μακεδονίας, Μπόρσε Κουζμανόβσκι και Νταβόρ Τζορντανόβσκι. Η 65η έκδοση της Eurovision, έχει προγραμματιστεί να πραγματοποιηθεί στο Rotterdam Ahoy στο Ρότερνταμ της Ολλανδίας και θα αποτελείται από δύο ημιτελικούς που θα πραγματοποιηθούν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Βόρεια Μακεδονία τοποθετήθηκε στον πρώτο ημιτελικό, που διεξήχθη στις 18 Μαΐου 2021, και εμφανίστηκε στο πρώτο μισό του σόου. Στον ημιτελικό ήρθε στη 15η θέση με 23 βαθμούς, αποτυγχάνοντας να προκριθεί στον μεγάλο τελικό.
Γλώσσα Φουγιού Κιργκίζ

Τα Κιργιζικά Φουγιού (Fuyü Gïrgïs, Fu-Yu Kirgiz), επίσης γνωστά ως Κιργιζικά της Μαντζουρίας, είναι η ανατολικότερη Τουρκική γλώσσα. Παρά το όνομα, δεν είναι ποικιλία των Κιργιζικών αλλά συγγενεύει περισσότερο με τα χακασσικά. Οι ομιλητές κατάγονται από την περιοχή Γιενισέι της Σιβηρίας, αλλά μεταφέρθηκαν στη Τζουνγκαρία από τους Τζουνγκάρους.Το 1761, αφού οι Τζουνγκάροι ηττήθηκαν από τους Τσινγκ, μια ομάδα Κιργίζιων του Γιενισέι απελάθηκε (μαζί με μερικούς Οελέτ ή Τζουνγκάρους που ομιλούσαν τα Οϊράτ) στη λεκάνη του ποταμού Νόννι (Νεν) στη Μαντζουρία/Βορειοανατολική Κίνα. Οι Κιργίζιοι στη Μαντσουρία έγιναν γνωστοί ως Κιργίζιοι Φουγιού, αλλά πολλοί έχουν αφομοιωθεί στο μογγολικό και κινεζικό πληθυσμό. Τα Κινεζικά και Οϊράτ αντικατέστησαν τα Οϊράτ και Κιργιζικά κατά τη διάρκεια του Μαντσούκουο ως οι δύο γλώσσες των Κιργίζιων βασισμένων στους Νόννι.Σήμερα η Φουγιού Κιργιζική γλώσσα ομιλείται στη βορειοανατολική επαρχία Χεϊλονγκτσιάνγκ στη Κίνα, μέσα και γύρω από τη κομητεία Φουγιού στο Τσιτσιχάρ (300 χλμ. βορειοδυτικά του Χαρμπίν) από ένα μικρό αριθμό παθητικών ομιλητών που ταξινομούνται ως Κιργίζιοι.

 Αν και δεν έχει πραγματοποιηθεί πλήρη φωνημική ανάλυση των Γκιργκίς, οι Χου και Ίμαρτ έχουν κάνει διάφορες παρατηρήσεις περί του φωνολογικού συστήματος στην περιγραφή τους για τη γλώσσα. Περιγράφουν ότι τα Γκιργκίς έχουν βραχέα φωνηέντα που αναφέρονται ως "a, ï, i, o, ö, u, ü" τα οποία αντιστοιχούν προσεγγιστικά στα γράμματα [[a, ə, ɪ, ɔ, œ, ʊ, ʉ]] του ΔΦΑ. Το μήκος των φωνηέντων είναι φωνημικό και συμβαίνει ως αποτέλεσμα της διαγραφής φωνηέντων (Γκιργκίς: [/pʉːn/], Κιργιζικά: [/byɡyn/]). Κάθε βραχύ φωνήεν έχει ένα ισοδύναμο μακρύ φωνήεν, με τη προσθήκη του [/e/]. Τα Γκιργκίς παρουσιάζουν φωνηεντική αρμονία και συμφωνική αρμονία. Οι ήχοι συμφώνων στα Γκιργκίς, συμπεριλαμβανομένων των αλλόφωνων παραλλαγών, είναι [[p, b, ɸ, β, t, d, ð, k, q, ɡ, h, ʁ, ɣ, s, ʃ, z, ʒ, dʒ, tʃ, m, n, ŋ, l, r, j]]. Το 1980 η γλώσσα ομιλούταν από την πλειοψηφία των ενηλίκων σε μια κοινότητα με περίπου εκατό σπίτια. Ωστόσο, πολλοί ενήλικες στην περιοχή μετατοπιστεί στην τοπική ποικιλία των μογγολικών και τα παιδιά έχουν μετατοπιστεί προς τα κινέζικα, καθώς διδάσκεται στο εκπαιδευτικό σύστημα. Κιργίζιοι στην Κίνα Hu, Zhen-hua; Imart, Guy (1987), Fu-Yü Gïrgïs: A tentative description of the easternmost Turkic language, Bloomington, Indiana: Indiana University Research Institute for Inner Asian Studies Li, Yongsŏng; Ölmez, Mehmet; Kim, Juwon (2007), «Some Newly Identified Words in Fuyu Kirghiz (Part 1)», Ural-Altaische Jahrbücher (Neue Folge) 21: 141–169
Βαλκανικοί Αγώνες Στίβου 1977 – Άλμα εις τριπλούν ανδρών

Το άλμα εις τριπλούν ανδρών στους Βαλκανικούς Αγώνες Στίβου 1977 πραγματοποιήθηκε στις 11 Σεπτεμβρίου.Στο αγώνισμα αυτό, η Γιουγκοσλαβία κέρδισε το χρυσό και το χάλκινο μετάλλιο. Πρωταθλητής αναδείχθηκε ο Μίλαν Σπασόγεβιτς μπροστά από τον Ρουμάνο Κάρολ Κόρμπου. Το χάλκινο μετάλλιο κατέκτησε ο Γιάνος Χέγκεντις.

 Ο τελικός πραγματοποιήθηκε στις 11 Σεπτεμβρίου. Κάποιες από τις χώρες που συμμετείχαν στο αγώνισμα ήταν: Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1977. ΣημειώσειςΟι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.